**Meede 1.1 Elukeskkonna investeeringud**

**Meetmeleht**

**Strateegia meetme rakendamise vajaduse lühikirjeldus:**

MTÜ Partnerite piirkonna rahvaarv väheneb ja vananeb ning surve tööealisele elanikkonnale kasvab. Samas on piirkonna potentsiaal ära kasutamata - kohalik eripära (ressurss) on ebapiisavalt kasutusele võetud ja väärtustatud. Piirkond on rikas nii loodusobjektide, ajaloo- kui kultuuripärandite poolest, neid objekte on vaja korrastada ning seeläbi suurendada meie piirkonna atraktiivsust ning omapära. Maapiirkondades on kohati probleeme nii kohaliku taristu kvaliteedi kui ka teatud teenuste kättesaadavusega, eriti elanikkonna tervisele ja erinevatele vanusegruppidele suunatud kogukonnateenuste vähesuse osas. Maaelu põhiteenuste koondumine nn tõmbekeskustesse on toonud kaasa vajaduse muuta maal senist teenuste pakkumise struktuuri eelkõige ääremaadel ja vähese elanike arvuga külades. Meetme rakendamine aitab kaasa piirkonnas ühtlase, elanikkonna vanusstruktuurile vastava elukvaliteedi parenemisele, pakkudes kõigile vanusegruppidele erinevaid võimalusi kogukonnateenuste tarbimiseks kodule võimalikult lähedal, soodustab ühistegevusi ning aitab ellu viia sisserännet suurendavaid tegevusi.Valdkonna arendamise mõju avaldub tegevuspiirkonna sotsiaalse ja majandusliku mahajäämuse ning rahvaarvu vähenemise negatiivsete arengute pidurdumises. Valdkonna arendamise tulemusena kasvab elanike rahulolu, paraneb MTÜ-de võimekus ning koostöö.

**Strateegia meetme eesmärk:**

1. Meetme strateegiline eesmärk: elamisväärne elukeskkond

2. Alameetme eesmärk: on piirkonna atraktiivsuse ja elukvaliteedi kasv ning kogukonnateenuste kättesaadavuse paranemine läbi uuenduslike lahenduste leidmise.

**Meetme fookuseks on:**

● piirkonna üldise elukvaliteedi parandamine ja atraktiivsuse suurendamine

● kultuuri (sh pärandkultuuri)väärtustamine, edasiandmine ja tugevdamine

● küla sotsiaalse infrastruktuuri parandamineEelistatud on:

1) noortele (kuni 26-aastased) suunatud projektid, kuna olulisemaks suunaks on tuua noored tagasi koju

2) terviseedenduslikud projektid, aitamaks kaasa elanike tervise ja turvalisuse parandamisele

3) kohaliku ressursi hoidmisele ja väärtustamisele suunatud projektid

**Toetatavad tegevused:**

Käesoleva meetme raames antakse investeeringutoetust küla elukeskkonda arendavatele tegevustele, mis on seotud külaelanike ühise tegevuse, külakultuuri arendamise või väärtuse säilitamisega.

1. Avalikuks kasutamiseks mõeldud ja erinevatele sihtgruppidele suunatud hoonete (k.a. abihoonete) ehitamise ja parendamise kulud ning sisustuse ning vajaliku muu põhivara ostmise ja paigaldamise kulud;

2. Kogukonna turvalisuse parendamiseks tehtavad investeeringud (naabrivalve, merepääste, rannapääste jms) - põhivara, seadmete ja hoonete parendamise kulud;

3. Küla- ja laagriplatside, ranna- ja puhkealade, parklate, avalike parkide, väärtuslike maastike, liikumis- ja matkaradade, spordi- ja mänguväljakute, teemaparkide, tuletõrjeveevõtu kohtade jms rajamine, ehitamine ning korrastamine, vajaliku põhivara ja väikevahendite ostmine;

4.Inventari,mööbli, infotehnoloogilise lahenduse ja tarkvara jne ostmise ning paigaldamise kulud eesmärgiga laiendada hoone kasutamise funktsioone;

5. Punktide 1-3 ja 6 nimetatud tegevuste osaks võivad olla kavandatava ehitise projekteerimistööde, sealhulgas muinsuskaitseseaduse alusel kehtestatud korras muinsuskaitse eritingimuste koostamise kulud, kavandatavale ehitustööle ehitusseadustiku alusel kehtestatud korras omanikujärelevalve tegemise kulud ja muinsuskaitseseaduse alusel kehtestatud korras muinsuskaitselise järelevalve tegemise kulud;

6. Taristuinvesteeringud – veevarustuse-, kanalisatsiooni- ja reoveepuhastussüsteemi, elektrisüsteemi ja elektripaigaldise, uue põlvkonna elektroonilise side juurdepääsuvõrgu ja juurdepääsutee ehitamise kulud ning nende juurde kuuluvate seadmete ostmise, paigaldamise ja vastava võrguga liitumise kulud üksiktarbija hoonest kuni liitumispunktini.

**Kohaliku tegevusgrupi nõuded projektitoetuse taotlejale ja toetuse saajale (sh. meetmes lubatud taotlejad ning dokumendid, mida peab projektitoetuse taotleja esitama taotluse esitamisel):**

1. Maaeluministri LEADER määruses projektitaotluse esitamise hetkel kehtivad nõuded projektitaotlejale ja-taotlusele.

2. MTÜ Partnerid täiendavad nõuded:

2.1.Taotlejateks võivad olla MTÜ Partnerite tegevuspiirkonnas (enne haldusreformi) registreeritud (juriidiline aadress) ning tegutsevad:

● Mittetulundusühingud

● Kohalikud omavalitsused

● Sihtasutused

2.2. Investeering teostatakse MTÜ Partnerid tegevusgrupi piirkonnas;

2.3. Taotleja ei tohi olla majanduslikes raskustes (maksuvõlg, kustutamishoiatus jms);

2.4. MTÜ Partnerid ei toeta ehitustegevusega seotud poolikuid jätkuprojekte, projektid peavad jõudma taotluses näidatud sihipärase kasutuseni.

2.5. Projektitoetuse saaja on kohustatud täitma ja esitama tegevusgrupi poolt ettenähtud vormil seirearuande ning võimaldama järelseire tegemist kuni 5 aastat peale projekti lõppemist.

**Projektitaotlusega esitatavad dokumendid:**

**●**Maaeluministri LEADER määruses toodud nõutavad dokumendid;

●MTÜ Partnerid projektitoetuse taotleja avaldus;

●Pakkumiskutse ja hinnapakkumused

● 2021.a. bilansi ja tulemiaruande väljatrükk pearaamatust

● Ehituste või paigaldatavate seadmete korral KOV-i poolt väljastatud tõend või e-kiri ehitusloa või kirjaliku nõusoleku väljastamise või mittevajalikkuse kohta, kui määruses ei ole nõuet taotluse esitamisel esitada ehituslubavõi kirjalik nõusolek.

●Iga taotleja võib esitada ühe taotluse selle meetme taotlusvoorus.

Projektitaotlused esitatakse tegevusgrupile läbi e-PRIA

**Toetuse maksimaalne suurus ja määr:**

Toetuse määr on:

• MTÜ, SA ja KOV – kuni 90% investeeringu objekti abikõlbulikest kuludest v.a. kui tegemist otseselt ettevõtlusalase projektiga - kuni 60% abikõlbulikest kuludest;

● Taristuinvesteeringud - kuni 60% investeeringu objekti abikõlbulikest kuludest s.h. liitumistasud.

●Uue põlvkonna elektroonilise side juurdepääsuvõrgu rajamiseks - kuni 90% abikõlbulikest kuludest

• Maastiku-, vee- või mootorsõiduk – kuni 30% investeeringu abikõlbulikest kuludest.

Maksimaalne toetussumma ühe taotleja kohta on kuni 50 000 eurot. Projektitoetuse minimaalne määr on 15% toetatava tegevuse abikõlbuliku kulu maksumusest.

**Sihtvaldkond, kuhu strateegia meede panustab:**

6A, 6B, 6C

**Euroopa Parlamendi ja nõukogu määruse (EL) nr 1305/2013 artiklis 5 nimetatud prioriteedid ja määruse artiklid, mille eesmärkide saavutamisele strateegia meetme rakendamine enim kaasa aitab:**

Meede vastab Euroopa Parlamendi ja nõukogu määruse (EL) nr 1305/2013 artiklis 5 toodud prioriteedile: nr 6 – sotsiaalse kaasamise, vaesuse vähendamise ja maapiirkondade majandusliku arengu edendamineArtikkel 20 - Põhiteenused ja külauuendus maapiirkonnas Artikkel 45 - Investeeringud

**Strateegia meede kattub Eesti maaelu arengukava 2014-2022 meetmega:**

Ei

**Strateegia meetme indikaatorid ja sihttasemed:**

Mõjuindikaatorid:

• Elanike arv:

Eesmärk: Elanike arvu vähenemine ei ole suurem kui 9% võrreldes baasaastaga (2008-2014 – 5%, baasstsenaarium 9%)

Allikas: Statistikaamet

• Kasusaajate arv:

Eesmärk: vähemalt 10 000 kasusaajat

Allikas: Projektitaotlused

Väljund- ja tulemusindikaatorid:

• Toetatud projektide arv.

Eesmärk: vähemalt 6 projekti taotlusvoorus, neist vähemalt 3 on noortele suunatud

Allikas: Projektitaotlused

• Uute/parendatud objektide arv

Eesmärk: vähemalt 6 uut/parendatud objekti taotlusvoorus esitatud projektide kohta

Allikas: Projektitaotlused, rahastatud projektide mõju-uuring

• Kohalikul ressursil põhinevate arendatud, uute või uudsete kogukonnale suunatud teenuste arv Eesmärk: vähemalt 2 arendatud, uut või uudset kogukonnale suunatud teenust perioodi jooksul esitatud projektide kohta

Allikas: Projektitaotlused, rahastatud projektide mõju-uuring

**Projektitoetuse taotluste hindamiskriteeriumid:**

Eelistatud on:

1) noortele (kuni 26-aastased) suunatud projektid, kuna olulisemaks suunaks on tuua noored tagasi koju;

2) terviseedenduslikud projektid, aitamaks kaasa elanike tervise ja turvalisuse parandamisele;

3) kohaliku ressursi hoidmisele ja väärtustamisele suunatud projektid.

Hindamiskriteerium 1: Projekti üldine mõju tegevuspiirkonnale, sh mõju elukvaliteedi parandamisele, 1-5p, osakaal 30%.

Hindamiskriteerium 2: Projekti tulemuste jätkusuutlikkus, 1-5p, osakaal 25%.

Hindamiskriteerium 3: Objekti funktsionaalsus, teenus/toote lisandväärtus ja uuenduslikkus, 1-5p, osakaal 20%.

Hindamiskriteerium 4: Kasusaajate hulk investeeringu suuruse kohta, 1-5p, osakaal 10% Hindamiskriteerium 5: Kulude otstarbekus, 1-5p, osakaal 10%. Hindamiskriteerium 6: Projekti kuuluvus meetme eelistuste hulka, 1-5p, 5%.